હકીકતમાં છેલ્લા કેટલાક દિવસોથી ઝરીન ખાનનું નામ પાકિસ્તાનની ક્રિકેટ ટીમના કેપ્ટન રહી ચૂકેલા શાહિદ આફ્રિદી સાથે જોડાઇ રહ્યું છે. જેની સોશિયલ મીડિયા પર ખૂબ ચર્ચા છે. ઝરીન ખાન આ જ ગોસિપ પર ગુસ્સે થઇ હતી. ઝરીન ખાને ટ્વિટ કરીને લખ્યું કે મને સોશિયલ મીડિયામાં એવી અનેક પોસ્ટ જોવા મળી છે. જેમાં શાહિદ આફ્રિદી સાથે મારૂ નામ જોડવામાં આવી રહ્યું છે. હું તમને જણાવવા ઇચ્છું છું કે શાહિદ સંપૂર્ણપણે એક ફેમિલી મેન છે અને સજ્જન વ્યક્તિ છે. હું લોકોને વિનંતી કરવા ઇચ્છું છું કે તેઓ આવી પોસ્ટ પર ધ્યાન ના આપે. આવી પોસ્ટ કરનારને ઝરીન ખાને કહ્યું છે કે તેમને શરમ આવવી જોઇએ.